
     Anexa nr. 3 la PH nr.84/20.02.2024
JUDEŢUL ALBA   

MUNICIPIUL ALBA IULIA

PRIMAR
REGULAMENTUL DE ORGANIZARE ŞI FUNCŢIONARE AL
SERVICIULUI PUBLIC DE ASISTENŢĂ MEDICALĂ 

AFLAT ÎN SUBORDINEA CONSILIULUI LOCAL AL MUNICIPIULUI ALBA IULIA
CAPITOLUL I
  DISPOZIȚII GENERALE
ART. 1 Prezentul regulament stabileşte cadrul juridic unitar şi condiţiile în care se desfăşoară activitatea Serviciului public de asistenţă medicală, aflat în subordinea Consiliului Local al municipiului Alba Iulia, în conformitate cu prevederile:
· Ordonanţei de Urgenţă nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările și completările ulterioare;

· Hotărârii Guvernului nr. 56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările și completările ulterioare;
·  OUG nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale,cu modificările și completările ulterioare;
· ORDINULUI  nr. 2508/4493/2023 din 27 iulie 2023 pentru aprobarea Metodologiei privind asigurarea asistenţei medicale a antepreşcolarilor, preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării de sănătate a colectivităţilor şi pentru promovarea unui stil de viaţă sănătos,cu modificările și completările ulterioare; 

· LEGII  nr. 198/2023 din 4 iulie 2023, Legea învăţământului preuniversitar - Capitolul V secțiunea a 8-a;

·  LEGII  nr. 199/2023 din 4 iulie 2023, Legea învăţământului superior;
· Legea nr. 53/2003-Codul Muncii, republicată, cu modificările și completările ulterioare;
· Hotărârii nr. 284/10.09.2009 a Consiliului Local al municipiului Alba Iulia privind înfiinţarea Serviciului public de Asistenţă Medicală în subordinea Consiliului Local al municipiului Alba Iulia, care va prelua atribuţiile şi competenţele ce vizează asistenţa medicală şi de medicină dentară din unităţile de învăţământ din municipiul Alba Iulia și reorganizat prin HCL nr. 251/2019;
· Protocolului nr. 4208/11.09.2009 şi nr. 26571/14.09.2009 privind preluarea de către Consiliul Local al municipiului Alba Iulia, a personalului care îşi desfăşoară activitatea medicală în unităţile de învăţământ;
· ORDIN nr. 910 din 10 iunie 2010 pentru aprobarea modelului Protocolului de predare-preluare între direcţiile de sănătate publică judeţene şi a municipiului Bucureşti şi autorităţile administraţiei publice locale şi Primăria Municipiului Bucureşti în vederea transferului managementului asistenţei medicale al unităţilor sanitare publice;

· ORDIN  nr. 964/2022 din 31 martie 2022 privind aprobarea Normelor tehnice de realizare a programelor naţionale de sănătate publică
· Ordinului nr. 3040/114/670/2024 din 10 ianuarie 2024 pentru aprobarea Procedurii privind predarea-preluarea personalului medical de specialitate din unităţile de învăţământ preuniversitar de stat, inclusiv din unităţile de învăţământ special de stat, şi a celui din creşele publice arondate unităţilor de învăţământ preuniversitar de stat în structura de personal medico-sanitar angajat de autorităţile administraţiei publice locale

ART. 2 Denumirea serviciului este „SERVICIUL PUBLIC DE ASISTENŢĂ MEDICALĂ”.

ART. 3(1) Serviciul public de asistenţă medicală a fost înfiinţat în subordinea Consiliului Local al municipiului Alba Iulia prin HCL nr. 284/10.09.2009 și reorganizat prin HCL nr. 251/2019. Prin HCL nr.170/27.04.2023 s-a modificat organigrama și statul de funcții al Serviciului Public de Asistență Medicală din subordinea Consiliului Local al municipiului Alba Iulia, începând cu 1 mai 2023, iar prin HCL nr. 46/09.02.2024 s-a preluat personalul medico-sanitar de specialitate din unitatea de învățământ preuniversitar de stat, Centrul Școlar de Educație Inclusivă Alba Iulia în structura Serviciului public de asistență medicală, aflat în subordinea Consiliului local al municipiului Alba Iulia și modificarea organigramei și a statului de funcții al Serviciului Public de Asistență Medicală din subordinea  Consiliului local al municipiului Alba Iulia.
ART. 4(1) Serviciul public de asistenţă medicală îşi desfăşoară activitatea de asistenţă medicală şi de medicină dentară în cadrul dispensarele medicale şcolare şi studenţeşti, afiliate unor unităţi de învăţământ de pe raza municipiului Alba Iulia.
 (2) Acest serviciu nu are personalitate juridică şi are ca obiect de activitate realizarea la nivel local a asistenţei medicale şi de medicină dentară în cabinetele medicale din unităţile de învăţământ din municipiul Alba Iulia.   

            (3) Serviciul public de asistenţă medicală îndeplineşte şi alte atribuţii stabilite prin lege, conform Ordonanței de urgență nr. 57/2019 privind Codul administrativ, cu modificările și completările ulterioare, Cap. III, art. 549, 550, 551, 552, 553, Cap. IV art. 554, 555, 556, 557, 558, 559, 560, 561,562 sau însărcinării primite de la Consiliul Local ori de la primar/viceprimar.

ART. 5(1) Serviciul public de asistenţă medicală este subordonat Consiliului Local şi primarului, iar prin dispoziţia primarului, ca atribuţii delegate, este subordonat viceprimarului II, se organizează şi funcţionează dimensionat după structura preluată de la Spitalul Judeţean de Urgenţă Alba şi cuprinde specialişti în domeniul asistenţei medicale şi de medicină dentară iar prin activitatea acestuia se respectă următoarele principii:
· autonomiei locale;

· descentralizării serviciilor publice;

· responsabilităţii şi legalităţii;

· corelării cerinţelor cu resursele;

· dezvoltării durabile;

· asocierii intercomunale;

· parteneriatului public – privat;

· liberului acces la informaţii şi consultarea cetăţenilor;

· economiei de piaţă şi eficienţei economice;

(2) Pe baza prevederilor art. 10, art. 11 şi art. 12 din Hotărârea Guvernului nr. 56/2009, Ministerului Sănătăţii prin Direcţia de Sănătate Publică Alba asigură îndrumarea tehnică şi metodologică a activităţii de asistenţă medicală.

(3) Pe linie de specialitate, Serviciul public de asistenţă medicală funcţionează, cu atribuţii stabilite de Direcţie de Sănătate Publică Judeţeană, respectând şi aplicând normativele Ministerului Sănătăţii, Colegiului Medicilor, Colegiului Farmaciştilor, Casei Naţionale de Asigurări de Sănătate iar în ceea ce priveşte activitatea de medicină a muncii, pe cele ale Ministerului Muncii şi Solidarităţii Sociale.
(4)
Colaborarea şi legătura între Serviciul public de asistenţă medicală din subordinea Consiliului Local al municipiului Alba Iulia, celelalte servicii publice şi Aparatul de specialitate al Primarului se asigură de către viceprimarul II şi coordonatorul din partea Serviciului public de asistenţă medicală şi conducătorii celorlalte structuri, iar cele ce privesc relaţiile cu Guvernul României, ministere, celelalte autorităţi sau instituţii ale administraţiei publice centrale, cu instituţia Prefectului, consilii judeţene, consilii locale se realizează numai prin primar sau viceprimar.

(5)  Serviciul public de asistenţă medicală reprezintă Consiliul Local al municipiului Alba Iulia în relaţia cu celelalte instituţii ale administraţiei publice locale, alte instituţii, persoane fizice sau juridice care desfăşoară activităţi cu caracter medical.

(6)   Compartimentele din Aparatul de specialitate al Primarului municipiului Alba Iulia şi cele din cadrul Serviciului public de asistenţă medicală îşi acordă reciproc asistenţă tehnică, juridică sau de orice altă specialitate.

ART. 6(1) Serviciul public de asistenţă medicală deţine o categorie de personal: 

· personal contractual angajat pe bază de contract individual de muncă, care nu are calitatea de funcţionar public şi căruia îi sunt aplicabile dispoziţiile Legii nr. 53/2003 – Codul Muncii, republicată, cu modificările şi completările ulterioare și a OUG nr. 57/2009 privind Codul administrativ, cu modificările și completările ulterioare.

(2) Dispoziţiile prezentului regulament se aplică personalului contractual, medici şi asistente medicale.

ART. 7(1) Coordonarea serviciului se realizează de către un medic coordonator, numit prin dispoziţia Primarului, care organizează, controlează şi răspunde de activitatea personalului contractual din cadrul cabinetelor medicale, conform organigramei aprobate în Consiliul Local.
(2) Conducerea cabinetelor medicale şcolare se asigură de către medicul şcolar în conformitate cu prevederile legale:Ordinul  nr. 2508/4493/2023 din 27 iulie 2023 pentru aprobarea Metodologiei privind asigurarea asistenţei medicale a antepreşcolarilor, preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării de sănătate a colectivităţilor şi pentru promovarea unui stil de viaţă sănătos,cu modificările și completările ulterioare. 
ART. 8(1) Prezentul regulament stabileşte procedura de desfăşurare a activităţii serviciului şi atribuţiile personalului medical şi de medicină dentară din cadrul Serviciului public de asistenţă medicală din subordinea Consiliului Local al municipiului Alba Iulia.
 
(2) Primarul poate propune Consiliului Local înfiinţarea şi organizarea în cadrul structurii sale şi a altor structurii în acest domeniu de activitate, potrivit specificului şi nevoilor locale, în condiţii de eficienţă.  
ART. 9 Personalul din cadrul Serviciului public de asistenţă medicală participă la implementarea reglementărilor sistemului de management al calităţii la nivelul instituţiei, asumându-şi responsabilităţile ce decurg din acesta. 

ART. 10 Fiecare cabinet medical are prevăzută o structură bine definită în care fiecare prerogativa în materie de calitate este delegată unor persoane, care au stabilite responsabilităţi, autoritate şi libertate de acţiune pentru:

· a iniţia acţiuni de prevenire a apariţiei oricărei neconformităţi referitoare la prestaţia serviciului/lucrărilor şi la sistemul de management al calităţii;

· a identifica şi înregistra orice probleme referitoare la produse, la procese şi la sistemul de management al calităţii;

· a iniţia, a recomanda sau a furniza soluţii pe căi prestabilite;

· a verifica implementarea soluţiilor;

· a controla prestaţia serviciului/execuţia lucrărilor şi a produselor precum şi recepţia acestora până când deficienţa sau starea necorespunzătoare a fost corectată.

ART. 11 În realizarea obiectului său de activitate, Serviciul public de asistenţă medicală  aplică actele normative din domeniul sanitar, ordinele, instrucţiunile şi alte reglementări ale Ministerului Sănătăţii, colaborează cu unităţile descentralizate ale Ministerului Învăţământului Cercetării şi Inovaţiei,  Casa  de Asigurări de Sănătate  şi alte instituţii pe probleme de sănătate şi formare sanitară.

ART. 12 Finanţarea activităţii Serviciul public de asistenţă medicală se asigură din transferuri de la bugetul de stat către bugetele locale, prin bugetul Ministerului Sănătăţii Publice.



CAPITOLUL II

ATRIBUŢII ŞI SARCINI
ART. 13(1) Serviciul public de asistență medicală este organizat în cabinete medicale aflate arondate unor instituţii de învăţământ şcolar şi universitar, conform organigramei și statului de funcţii aprobat de Consiliul Local al municipiului Alba Iulia.
(2) Atribuţiile medicului şi asistentului medical coordonator :

I. Atribuţiile medicului coordonator al cabinetelor medicale şi stomatologice, şcolare şi studenţeşti

1. Participă în comisiile de concurs organizate pentru ocuparea posturile vacante/nou înfiinţate de medici/asistenţi din cabinetele coordonate, conform metodologiilor de organizare a concursurilor.

2. Instruieşte fiecare nou angajat cu privire la modul de îndeplinire a atribuţiilor profesionale, managementul cabinetului şcolar, circuitul informaţional.

3. Participă la întocmirea fişelor de post pentru întregul personal din subordine, în conformitate cu legislaţia aplicabilă în vigoare, care reglementează activitatea în cabinetele medicale/stomatologice care deservesc unităţile de învăţământ.

4. Participă la toate comisiile de cercetare disciplinară prealabilă, organizate de angajator în cazul personalului medical din cabinetele coordonate.

5. Mediază conflictele profesionale apărute între medici, medici-asistenţi medicali, personal medical -conducerea unităţilor de învăţământ/angajatoare.

6. Monitorizează îndeplinirea atribuţiilor medicale de serviciu ale personalului medico-sanitar din cabinetele coordonate.

7.Evaluează anual performanţele profesionale ale medicilor din cabinetele coordonate şi realizează evaluarea profesională anuală a personalului sanitar mediu, în colaborare cu medicii din cabinetele respective.

8. Instruieşte personalul în vederea completării corecte a raportărilor lunare şi anuale ale activităţii cabinetelor.

9. Propune angajatorului asistentul medical pentru funcţia de asistent coordonator şi participă la stabilirea atribuţiilor de coordonare ale acestuia.

10. Propune anual angajatorului activităţi de educaţie medicală continuă pentru personalul coordonat.

11. Propune angajatorului ocuparea posturilor vacante din teritoriu, pentru o bună desfăşurare a activităţii profesionale din reţea.

12. Organizează lunar şi ori de câte ori este nevoie şedinţe de lucru cu personalul coordonat.

13. Colaborează cu angajatorul în alegerea şi/sau implementarea proiectelor de educaţie pentru sănătate.

14. Colaborează cu angajatorul în implementarea programelor de sănătate.

15. Propune repartizarea personalului medico-sanitar în vederea asigurării asistenţei medicale pe perioada desfăşurării examenelor de evaluare naţională, de bacalaureat şi atestate profesionale.

16. Propune angajatorului arondarea unităţilor de învăţământ preuniversitar şi instituţiilor de învăţământ superior, în limitele normării prevăzute de lege, în vederea asigurării optime a asistenţei medicale.

17. Stabileşte necesarul şi priorităţile de dotare a cabinetelor medicale/stomatologice, împreună cu medicii pe care îi coordonează, comunicându-le angajatorului.

18. Verifică corectitudinea specificaţiilor tehnice din caietul de sarcini pentru achiziţiile necesare dotării cabinetelor medicale conform legii şi consemnează neconcordanţele constatate.

19. Participă, după caz, la acţiunea de primire a produselor achiziţionate de la furnizor.

20. Avizează cererile de concediu de odihnă, este informat în legătură cu cererile de concediu fără plată sau cu cele de studii, este anunţat în maximum 24 ore în cazul concediului medical sau în situaţia cererilor de acordare a zilelor pentru evenimente deosebite pentru personalul medical din subordine.

II. Atribuţiile asistenţilor medicali coordonatori

1. Colaborează cu medicul coordonator pentru organizarea, monitorizarea şi evaluarea activităţii medicale de medicină generală, respectiv a activităţii medicale de stomatologie;

2. Colaborează cu medicul coordonator pentru întocmirea situaţiilor statistice periodice;

3. Întocmeşte, împreună cu medicul coordonator, raportul anual de activitate;

4. Face parte din comisiile de examinare, respectiv de soluţionare a contestaţiilor, pentru ocuparea, prin concurs, a posturilor vacante de asistent medical;

5. Instruieşte fiecare asistent medical nou angajat cu privire la modul de îndeplinire a atribuţiilor profesionale, managementul cabinetului şcolar, circuitul informaţional.

6. Participă ca membru în comisiile de cercetare disciplinară prealabilă pentru asistent medical

7. Participă la distribuirea materialelor sanitare achiziţionate de către angajator

8. Participă la şedinţele de lucru organizate de către angajator.

(3)Atribuţiile medicului şcolar/medicului (după caz) din creşe, grădiniţe, şcoli/licee 1. Identificarea şi managementul riscurilor pentru sănătatea colectivităţii

a)Semnalează în scris nevoile de amenajare şi dotare a cabinetelor medicale şcolare directorului unităţii de învăţământ şi/sau autorităţii locale, după caz, depunând referate de necesitate. b)Monitorizează respectarea condiţiilor de igienă din spaţiile de învăţământ, de cazare şi alimentaţie, din unităţile de învăţământ arondate, neregulile constatate vor fi consemnate într-un registru specific şi face recomandări de remediere a neregulilor constatate.

c)Instruieşte personalul administrativ şi auxiliar privind aplicarea şi respectarea normelor de igienă şi sănătate publică, în conformitate cu normele în vigoare.

d)Supraveghează recoltarea de produse biologice pentru investigaţiile de laborator, în vederea depistării afecţiunilor infecto-contagioase la subiecţi şi contacţi, în condiţii epidemiologice bine stabilite, conform protocoalelor.

e)Urmăreşte modul de respectare a normelor de igienă a procesului instructiv-educativ (teoretic, practic şi la orele de educaţie fizică).

f)Controlează, prin sondaj, igiena individuală a antepreşcolarilor, preşcolarilor şi şcolarilor.

2. Gestionarea circuitelor funcţionale

a)Evaluează circuitele funcţionale şi prezintă în scris directorului unităţii de învăţământ măsurile pentru conformarea la standardele şi normele de igienă.

b)Sprijină conducerea unităţii de învăţământ în menţinerea condiţiilor igienico-sanitare în conformitate cu normele în vigoare. c)Monitorizează implementarea măsurilor propuse.

3. Monitorizează respectarea reglementărilor de sănătate publică şi supervizează corectarea abaterilor.

a)Raportează Direcţiei de Sănătate Publică judeţene şi a municipiului Bucureşti, în conformitate cu legislaţia în vigoare, toate cazurile şi/sau focarele de boli transmisibile, efectuează ancheta epidemiologică în colectivitate sub îndrumarea epidemiologilor din Direcţiile de Sănătate Publică judeţene şi a municipiului Bucureşti şi implementează măsurile necesare, stabilite conform metodologiilor elaborate de Institutul Naţional de Sănătate Publică.

4. Monitorizarea condiţiilor şi a modului de preparare şi servire a hranei

a)Monitorizează periodic starea de igienă a blocului alimentar, igiena echipamentului precum şi starea de sănătate a personalului blocului alimentar, consemnează constatările în caietul/fişa de control igienico-sanitar zilnic al blocului alimentar şi aduce la cunoştinţa conducerii eventualele abateri constatate, în vederea instituirii imediate a măsurilor corective.

b)Verifică meniurile care vor fi pregătite în săptămâna următoare în creşe, grădiniţe şi cantine şcolare, propune modificări în cazul meniurilor neconforme şi vizează meniurile care respectă legislaţia în vigoare.

c)Supraveghează efectuarea anchetelor alimentare periodice în unităţile cu bloc alimentar propriu şi le vizează în vederea respectării unei alimentaţii sănătoase, făcând recomandările necesare de remediere a meniurilor în funcţie de rezultatele anchetelor alimentare.

d)Monitorizează condiţiile igienico-sanitare din cantine şi sălile de masă special amenajate, precum şi modul de servire a mesei. 5. Servicii de menţinere a stării de sănătate individuale şi colective 5.1. Servicii curente:

Întocmeşte referat de necesitate pentru aprovizionarea şi dotarea cabinetului medical, conform baremului de dotare, în colaborare cu medicul coordonator şi îl înaintează angajatorului.

5.2. Imunizări:

a)Verifică antecedentele vaccinale ale copiilor la înscrierea în colectivitate şi pe întreg parcursul procesului de învăţământ, informează şi îndrumă părinţii/aparţinătorii legali către medicul de familie pentru efectuarea vaccinărilor în cazul în care acestea nu au fost efectuate corespunzător vârstei, conform recomandărilor prevăzute în Calendarul de vaccinări, din cadrul Programului naţional de vaccinare derulat de Ministerul Sănătăţii.

b)Eliberează, la cererea părinţilor sau a tutorelui legal instituit al copiilor, fişa cu vaccinările efectuate în unitatea de învăţământ, în vederea transmiterii către medicul de familie a informaţiilor complete privind vaccinarea copiilor.

c)Participă la realizarea de imunizări în situaţii epidemiologice speciale, stabilite prin ordin al ministrului sănătăţii.

d)Organizează activitatea de vaccinare în situaţii epidemiologice speciale, respectând condiţiile de igienă şi de siguranţă.

e)Colaborează cu direcţiile de sănătate publică judeţene şi a municipiului Bucureşti în vederea aprovizionării cu vaccinurile necesare în situaţii epidemiologice speciale.

f)Se îngrijeşte de întocmirea corectă a evidenţelor necesare şi de raportarea activităţilor de imunizare realizate în situaţii epidemiologice speciale, conform normelor stabilite prin ordin al ministrului sănătăţii, cu respectarea prevederilor Legii 46/2003, legea drepturilor pacienţilor. g)Eliberează părinţilor sau tutorilor legal instituiţi ai copiilor adeverinţe de vaccinare în cazul efectuării vaccinărilor în situaţii epidemiologice speciale, în vederea transmiterii către medicul de familie.

5.3. Triaj epidemiologic

a)Iniţiază supravegherea epidemiologică a antepreşcolarilor, preşcolarilor şi elevilor din unităţile de învăţământ arondate.

b)Depistează şi declară bolile infecto-contagioase, conform reglementărilor în vigoare, izolează suspecţii şi informează conducerea unităţii de învăţământ în vederea instituirii măsurilor antiepidemice. c)Participă la efectuarea de acţiuni de investigare epidemiologică a antepreşcolarilor, preşcolarilor, elevilor suspecţi sau contacţi din focarele de boli transmisibile, sub îndrumarea metodologică a medicilor epidemiologi.

d)Aplică tratamentele chimioprofilactice în focarele de boli infecto-contagioase şi parazitare, la indicaţia scrisă a medicilor epidemiologi.

e)Semnalează şi solicită atât conducerii unităţii de învăţământ, cât şi direcţiilor judeţene de sănătate publică şi a municipiului Bucureşti necesitatea întreprinderii de acţiuni de dezinfecţie-dezinsecţie şi deparazitare în cazul focarelor parazitare (pediculoză, scabie), virale sau microbiene (tuberculoză, infecţii streptococice, boli diareice acute etc.) din creşe, grădiniţe şi şcoli, conform normelor legale în vigoare.

f)Iniţiază acţiuni de supraveghere epidemiologică a bolilor infecto-contagioase în sezonul epidemic.

g)Iniţiază, coordonează şi efectuează împreună cu asistenţii medicali triajul epidemiologic, la intrarea şi revenirea în colectivitate după vacanţele şcolare sau ori de câte ori este nevoie.

h)La revenirea preşcolarilor după vacanţe nu este necesară prezentarea avizului epidemiologic.

6. Servicii de examinare a stării de sănătate a antepreşcolarilor, preşcolarilor, elevilor

6.1. Evaluarea stării de sănătate

a)Iniţiază şi participă la evaluarea stării de sănătate în unităţile de copii şi tineri arondate.

b)În campaniile de vaccinare şcolare în situaţii epidemiologice speciale, examinează antepreşcolarii, preşcolarii, elevii care vor fi supuşi imunizărilor profilactice, pentru stabilirea eventualelor contraindicaţii, supraveghează efectuarea vaccinărilor şi apariţia reacţiilor adverse postimunizare (RAPI).

b)Examinează, în cadrul examenului medical de bilanţ al stării de sănătate, toţi antepreşcolarii, preşcolarii din creşe şi grădiniţe şi elevii din clasele I, a IV-a, a VIII-a, a XII-a/a XIII-a şi ultimul an al şcolilor profesionale, pentru aprecierea nivelului de dezvoltare fizică şi neuropsihică şi pentru depistarea precoce a unor eventuale afecţiuni.

c)Selecţionează, din punct de vedere medical, elevii cu probleme de sănătate, în vederea îndrumării spre Comisiile de orientare şcolar-profesională, la terminarea învăţământului gimnazial şi liceal.

d)Examinează antepreşcolarii/preşcolarii şi elevii care vor participa la concursuri, olimpiade şcolare şi în vacanţe, în diferite tipuri de tabere, eliberând avizul epidemiologic, în care se va menţiona şi patologia cronică a copilului, conform fişei medicale.

e)Eliberează avizul medical pentru antepreşcolarii/preşcolarii şi elevii care participă la concursuri/competiţii sportive şcolare cu caracter de masă, în conformitate cu starea de sănătate şi cu evidenţele medicale de la nivelul cabinetului medical şcolar. Avizul pentru competiţiile sportive de performanţă sunt eliberate de medicii specialişti de medicină sportivă.

f)Ia în evidenţă specială şi consemnează în fişa medicală documentele medicale eliberate de medicul specialist pentru întocmirea dosarului de bursă socială pe criterii medicale.

g)Efectuează vizita medicală a elevilor care se înscriu în licee de specialitate şi şcoli profesionale/licee vocaţionale.

h)Asigură asistenţă medicală pe perioada desfăşurării examenelor naţionale, examenelor de bacalaureat, atestatelor profesionale, concursurilor şi olimpiadelor şcolare, cu excepţia celor sportive, în timpul programului de lucru.

6.2. Monitorizarea copiilor cu afecţiuni cronice Consemnează în registrul de evidenţă specială şi în fişa medicală documentele medicale eliberate de medicul specialist sau medicul de familie, în cazul antepreşcolarilor, preşcolarilor şi elevilor cu probleme de sănătate..

6.3. Implementează, împreună cu direcţiile de sănătate publică judeţene şi a municipiului Bucureşti, programele naţionale de sănătate adresate copiilor şi tinerilor din şcolile/grădiniţele/creşele arondate

6.4. Elaborarea raportărilor curente pentru sistemul informaţional din sănătate Completează împreună cu asistentele medicale din subordine raportările curente privind morbiditatea înregistrată şi activitatea cabinetelor medicale din creşe, grădiniţe şi şcoli, conform fişei lunare/anuale de raportare.

6.5. Eliberarea documentelor medicale necesare Eliberează adeverinţe medicale la terminarea creşei, grădiniţei, şcolii generale, şcolii profesionale şi a liceului şi în cazul transferului la o altă unitate de învăţământ, conform modelului din Anexa nr. 14.3 la ordin.

7. Servicii de asigurare a stării de sănătate individuale

7.1. Acordarea de îngrijiri pentru afecţiuni curente

a)Acordă, la nevoie, primul ajutor prespitalicesc antepreşcolarilor, preşcolarilor şi elevilor din unităţile de învăţământ arondate, în limitele competenţelor profesionale şi dotărilor.

b)Examinează, tratează şi supraveghează medical, antepreşcolarii, preşcolarii şi elevii cu afecţiuni acute, până la preluarea lor de către familie/reprezentantul legal/servicii de ambulanţă.

c)Acordă consultaţii la cerere antepreşcolarilor, preşcolarilor şi elevilor din unităţile de învăţământ arondate şi eliberează bilete de trimitere şi reţete simple/gratuite.

7.2. Acordarea de bilete de trimitere Eliberează la nevoie bilete de trimitere către medicul de altă specialitate antepreşcolarilor, preşcolarilor şi elevilor din unităţile de învăţământ arondate.

7.3. Acordarea de scutiri medicale

a)Eliberează pentru elevii cu probleme de sănătate scutiri temporare/parţiale de efort fizic şi de anumite condiţii de muncă, în cadrul instruirii practice în atelierele şcolare.

b)Eliberează adeverinţe medicale pentru motivarea absenţelor de la cursuri pentru elevii bolnavi consultaţi în cabinetul medical şcolar şi pentru cei externaţi din spital, în baza biletului de externare.

c)Eliberează scutiri medicale, anuale/temporare, parţiale sau totale, de la orele de educaţie fizică, în conformitate cu prevederile legale în vigoare.

d)Vizează documentele medicale eliberate de alte unităţi sanitare pentru motivarea absenţelor şcolare.

8. Servicii de promovare a unui stil de viaţă sănătos

a)Medicul, în colaborare cu directorul unităţii de învăţământ, iniţiază, coordonează şi efectuează activităţi de educaţie pentru sănătate în cel puţin următoarele domenii:

(i) nutriţie sănătoasă şi prevenirea obezităţii sau altor boli legate de alimentaţie;

(ii) activitate fizică;

(iii) prevenirea fumatului, a consumului de alcool şi de droguri (inclusiv noile substanţe psihoactive);

(iv) educaţia pentru viaţa de familie, inclusiv profilaxia infecţiilor cu transmitere sexuală (ITS);

(v) acordarea primului ajutor; (vi) pregătirea pentru acţiune în caz de dezastre;

(vii) instruirea grupelor "Sanitarii pricepuţi";

(viii) orice alte teme privind stilul de viaţă sănătos;

(ix) prevenirea bolilor transmisibile, inclusiv prin imunizare;

(x) educaţie pentru sănătate emoţională. b)Iniţiază, coordonează şi participă, după caz, la lecţiile de educaţie pentru sănătate.

c)Participă, după caz, la lectoratele cu părinţii, pe teme care vizează sănătatea copiilor.

d)Ţine prelegeri, după caz, în consiliile profesorale, pe teme privind sănătatea copiilor.

e)Organizează instruiri ale personalului didactic şi administrativ în probleme de sănătate a copiilor, după caz.

f)Consiliază cadrele didactice în legătură cu principiile promovării sănătăţii şi ale educaţiei pentru sănătate, în rândul antepreşcolarilor, preşcolarilor şi elevilor.

h)Participă la consiliile profesorale în care se discută şi se iau măsuri vizând aspectele sanitare din unitatea de învăţământ.

9. Alte atribuţii Colaborează cu medicul coordonator în evaluarea profesională a asistentelor medicale din cabinetele medicale şcolare arondate.

10. Educaţie medicală continuă Participă la programe de perfecţionare profesională şi la programe de educaţie medicală continuă, conform reglementărilor în vigoare.

Atribuţiile asistentului medical din creşe, grădiniţe şi şcoli/licee

1. Identificarea şi managementul riscurilor pentru sănătatea colectivităţii

a)Semnalează medicului şi directorului unităţii de învăţământ nevoile de amenajare şi dotare a cabinetului medical.

b)Supraveghează modul în care se respectă programul de odihnă pasivă (somn) şi activă (jocuri) a copiilor şi condiţiile în care se realizează aceasta.

c)Îndrumă cadrele didactice în aplicarea metodelor de călire (aer, apă, soare, mişcare) a organismului copiilor.

d)Supraveghează modul în care se respectă normele de igienă individuală a copiilor din creşe, grădiniţe în timpul programului şi la servirea mesei.

e)Controlează igiena individuală a antepreşcolarilor, preşcolarilor şi elevilor, colaborând cu personalul didactic în informarea părinţilor pentru remedierea situaţiilor deficitare constatate.

f)Izolează copiii suspecţi de boli transmisibile şi anunţă urgent medicul colectivităţii, familia/reprezentantul legal, şi conform metodologiei, după caz, părinţii contacţilor.

g)Supraveghează focarele de boli transmisibile, iniţiază şi aplică măsurile antiepidemice de prevenire, combatere şi limitare a bolilor transmisibile din focar.

h)Prezintă produsele biologice recoltate (exsudate nazofaringiene) laboratoarelor de microbiologie şi ridică buletinele de analiză cu rezultatele, în situaţiile epidemiologice speciale din colectivitate.

i)Întocmeşte zilnic în creşe, grădiniţe evidenţa copiilor absenţi din motive medicale, urmărind ca revenirea acestora în colectivitate să fie condiţionată de prezentarea avizului epidemiologic favorabil, eliberat de medicul de familie/medicul curant, pentru absenţe ce depăşesc 3 zile lucrătoare consecutiv.

j)Monitorizează zilnic respectarea normelor de igienă din creşe, grădiniţe (săli de grupă, bloc alimentar, dormitoare, spălătorie- călcătorie, grupuri sanitare, curte etc.) şi şcoli, spaţiile de învăţământ (săli de clasă, laboratoare, ateliere şcolare, grupuri sanitare, săli de sport), de cazare (dormitoare, săli de meditaţii, grupuri sanitare, spălătorii) şi de alimentaţie (bucătăriile din incinta unităţii de învăţământ şi anexele acestora, săli de mese, inclusiv în unităţile de alimentaţie publică aflate în incinta unităţii de învăţământ) consemnând în caietul/fişa special destinată toate constatările făcute şi aducând operativ la cunoştinţa medicului şi, după caz, conducerii unităţii deficienţele constatate.

k)Instruieşte personalul administrativ şi de îngrijire din spaţiile de învăţământ, cazare şi de alimentaţie cu privire la sarcinile ce îi revin în asigurarea stării de igienă în spaţiile respective.

2. Gestionarea circuitelor funcţionale Urmăreşte respectarea circuitelor funcţionale autorizate şi aduce la cunoştinţa medicului şi directorului unităţii eventualele nereguli sesizate.

3. Monitorizează respectarea reglementărilor de sănătate publică şi se implică activ în corectarea abaterilor.

4. Monitorizarea condiţiilor şi a modului de preparare şi servire a hranei

a)Participă la întocmirea meniurilor săptămânale.

b)Participă la efectuarea periodică a anchetelor privind alimentaţia antepreşcolarilor, preşcolarilor şi elevilor în unităţile de învăţământ cu bloc alimentar propriu.

c)Consemnează zilnic, în cadrul fiecărei ture, într-un caiet anume destinat pentru controlul blocului alimentar/cantinei constatările privind starea de igienă a acestuia, starea agregatelor frigorifice, calitatea alimentelor scoase din magazie şi a mâncării.

d)Controlează şi consemnează igiena individuală a personalului blocului alimentar/cantinei şi starea de sănătate a acestuia, identificând persoanele care prezintă febră, diaree, infecţii ale pielii, tuse cu expectoraţie, amigdalite pultacee, aducând la cunoştinţa conducerii unităţii de învăţământ aceste constatări, care contraindică desfăşurarea activităţii în unitatea de învăţământ.

e)Asistă la scoaterea alimentelor din magazie şi controlează calităţile organoleptice ale acestora, semnând foaia de alimentaţie privind calitatea alimentelor.

f)Asistă, împreună cu administratorul unităţii de învăţământ/persoana responsabilă desemnată, la preluarea mâncării şi la modul de servire al acesteia, dacă este adusă în unitate prin sistem de catering, prin contract cu unitatea de învăţământ; verifică certificatele de conformitate, respectarea legislaţiei în ceea ce priveşte condiţiile de transport, ambalarea corespunzătoare, termenul de valabilitate, documentele de însoţire şi existenţa probelor alimentare inscripţionate corespunzător. În situaţiile în care se constată nereguli în acest proces anunţă medicul şi conducerea unităţii de învăţământ pentru aplicarea măsurilor de remediere, înainte ca mâncarea să fie distribuită copiilor.

5. Servicii de menţinere a stării de sănătate individuale şi colective

5.1. Servicii curente

a)Gestionează, în condiţiile legii şi pe baza normelor Ministerului Sănătăţii, instrumentarul, materialele sanitare şi medicamentele de la aparatul de urgenţă şi răspunde de utilizarea lor.

b)Urmăreşte aprovizionarea cabinetului medical cu medicamente pentru aparatul de urgenţă, materiale sanitare şi instrumentar medical, sub supravegherea medicului.

c)Colaborează cu cadrele didactice, cu psihologi/logopezi în depistarea tulburărilor dezvoltării neuropsihomotorii şi a limbajului antepreşcolarilor, preşcolarilor, comunicând medicului cele constatate.

d)Supraveghează starea de sănătate şi de igienă individuală a copiilor, iar în situaţii de urgenţă anunţă după caz, medicul colectivităţii, serviciul de ambulanţă, conducerea unităţii de învăţământ, precum şi familiile/reprezentantul legal al antepreşcolarilor, preşcolarilor şi elevilor conform protocolului pentru situaţii de urgenţă.

5.2. Imunizări în condiţii epidemiologice speciale

a)Îndeplineşte măsurile stabilite de medic pentru organizarea activităţii de imunizare în situaţii epidemiologice speciale.
b)Efectuează catagrafia copiilor eligibili pentru imunizări în situaţii epidemiologice speciale.

c)Efectuează, sub supravegherea medicului, imunizările în situaţii epidemiologice speciale.

d)Înregistrează imunizările efectuate în situaţii epidemiologice speciale în fişa de consultaţie şi în registrul de vaccinări.

e)Supraveghează apariţia reacţiilor adverse post imunizare la vaccinările efectuate în situaţii epidemiologice speciale.

f)Încurajează cadrele didactice şi părinţii să faciliteze, respectiv, să accepte desfăşurarea imunizărilor, în interesul superior al copilului.

f)Răspunde de păstrarea vaccinurilor în cabinetul medical, pe durata programului de lucru, conform reglementărilor în vigoare.

5.3. Triaj epidemiologic

a)Efectuează zilnic triajul epidemiologic al copiilor din creşe, grădiniţe, examinând tegumentele, mucoasele şi scalpul şi consemnează triajul într-un registru special destinat. Nu vor fi admişi în colectivitate copiii care prezintă: angină cu febră, angină cu depozite pultacee, angină cu secreţii nazale mucopurulente, sindrom tusigen cu febră, conjunctivită acută, ochi roşu până la diagnosticare, subicter şi icter până la diagnosticare, erupţii cutanate cu potenţial infecto- contagios, până la diagnosticare, pediculoză (prezenţa de elemente vii sau lindini pe firele de păr).

b)Efectuează triajul epidemiologic al tuturor copiilor şi elevilor după fiecare vacanţă şi ori de câte ori este nevoie, izolând la domiciliu elevii depistaţi cu afecţiunile menţionate la alin. a).

c)Depistează şi izolează orice suspiciune/boală infecto-contagioasă, informând medicul despre aceasta.

d)Participă la efectuarea de acţiuni de investigare epidemiologică a antepreşcolarilor, preşcolarilor/elevilor suspecţi sau contacţi din focarele de boli transmisibile, sub îndrumarea medicului, conform metodologiilor în vigoare.

e)Aplică tratamentele chimioprofilactice în focare, la indicaţia scrisă a medicului specialist şi conform metodologiilor în vigoare.

f)Iniţiază şi supraveghează aplicarea măsurilor antiparazitare şi antiinfecţioase în focarele din creşe, grădiniţe şi şcoli, conform normelor legale în vigoare.

g)Execută acţiunile de supraveghere epidemiologică a bolilor infecto-contagioase în sezonul epidemic, în conformitate cu protocoalele şi procedurile în vigoare şi a sarcinilor repartizate de medic.

6. Servicii de examinare a stării de sănătate a copiilor, elevilor

a)Participă, sub îndrumarea medicului, la anchetele stării de sănătate iniţiate în unităţile de copii şi tineri arondate, conform dispoziţiilor medicului.

b)Participă alături de medicul colectivităţii la examinarea medicală de bilanţ a stării de sănătate a antepreşcolarilor, preşcolarilor şi elevilor, efectuând somatometria şi fiziometria, cu consemnarea rezultatelor în fişele medicale.

c)Efectuează somatometria, somatoscopia, fiziometria şi examenul acuităţii vizuale în cadrul examenului medical periodic, înscriind datele rezultate în fişele medicale.

d)Consemnează în fişele medicale ale antepreşcolarilor, preşcolarilor şi elevilor absenţele din cauze medicale, scutirile medicale de educaţie fizică, scutirile medicale de efort fizic la instruirea practică, certificatele medicale pentru bursele medicale şcolare vizate de către medic.

e)Participă alături de medic la vizita medicală a elevilor care se înscriu în licee de specialitate şi şcoli profesionale/licee vocaţionale.

f)Participă în consiliile profesorale ale unităţilor de învăţământ la prezentarea analizei anuale a stării de sănătate a copiilor şi/sau elevilor.

g)Asigură asistenţă medicală pe perioada desfăşurării examenelor naţionale, a examenelor de bacalaureat, a examenului pentru obţinerea atestatelor profesionale, a concursurilor şi olimpiadelor şcolare, cu excepţia celor sportive, în timpul programului de lucru.

7. Monitorizarea copiilor cu afecţiuni cronice Supraveghează copiii cu afecţiuni cronice, consemnând în fişele medicale şi în registrul de evidenţă specială datele controalelor medicale şi rezultatele examenelor/reevaluărilor medicale.

8. Eliberarea documentelor medicale necesare Înmânează, la cerere, direct părinţilor/reprezentanţilor legali, sub semnătură, documentele medicale pregătite în prealabil, semnate şi parafate de medic.

9. Servicii de asigurare a stării de sănătate individuale

a)Acordă, la nevoie, în limita competenţelor, primul ajutor antepreşcolarilor, preşcolarilor şi elevilor din unităţile de învăţământ arondate; apelează Serviciul unic de urgenţă 112, informând ulterior familia şi medicul colectivităţii, conform protocolului pentru urgenţe.

b)Efectuează tratamente simptomatice antepreşcolarilor/preşcolarilor/elevilor, strict la indicaţia medicului şcolar, cu acordul părinţilor/reprezentanţilor legali.

c)Supraveghează antepreşcolarii, preşcolarii şi elevii cu afecţiuni acute şi efectuează strict tratamentul de urgenţă indicat acestora de către medicul şcolar, până la preluarea de către familie/ambulanţă.

d)Completează, sub supravegherea medicului colectivităţii, condica de medicamente şi de materiale sanitare pentru aparatul de urgenţă şi participă la întocmirea referatului de necesitate.

10. Servicii de promovare a unui stil de viaţă sănătos

a)Colaborează cu educatoarele la formarea deprinderilor de igienă individuală la antepreşcolari şi preşcolari.

b)Efectuează, sub îndrumarea medicului colectivităţii, activităţi de promovare a sănătăţii cu copiii, părinţii şi cu personalul didactic din creşă, grădiniţă şi, respectiv, în rândul copiilor/elevilor, al familiilor copiilor/elevilor şi al cadrelor didactice.

c)Instruieşte grupele sanitare.

d)Colaborează cu cadrele didactice în susţinerea lecţiilor sau a prelegerilor privind educaţia pentru sănătate a antepreşcolarilor, preşcolarilor şi elevilor.

e)Participă la consiliile profesorale în care se discută şi se iau măsuri vizând aspectele sanitare din unitatea de învăţământ.

11. Educaţie medicală continuă Participă la instruiri profesionale şi la programe de educaţie medicală continuă conform reglementărilor în vigoare.

12. Raportare activitate Completează, sub îndrumarea medicului, centralizatorul de activitate medicală specifică conform modelului prevăzut în Anexele: 15.1 şi 15.2.

Atribuţiile medicului stomatolog şcolar din cabinetele de medicină dentară din unităţi de învăţământ preuniversitar şi universităţi

1. Identificarea şi managementul riscurilor pentru sănătatea colectivităţii

a)Semnalează, în scris, nevoile de amenajare, dotare, aprovizionare cu instrumentar, materiale sanitare, materiale stomatologice şi tot ceea ce este necesar pentru o bună funcţionare a cabinetului, managerului unităţii de învăţământ preuniversitar, respectiv conducerii instituţiei de învăţământ superior şi autorităţii publice locale.

b)Instruieşte personalul auxiliar privind aplicarea şi respectarea normelor de igienă şi sănătate publică, în conformitate cu normele în vigoare

2. Gestionarea circuitelor funcţionale

a)Evaluează circuitele funcţionale în cabinetul propriu şi propune, în scris, conducerii unităţii de învăţământ, toate măsurile pentru conformarea la standardele şi normele de igienă.

b)Urmăreşte implementarea măsurilor propuse.

3. Monitorizarea respectării reglementărilor de sănătate publică

a)Răspunde de modul de efectuare a dezinfecţiei şi a sterilizării aparaturii, echipamentelor şi a instrumentarului medical, conform prevederilor Ordinului Ministerului Sănătăţii nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările şi completările ulterioare.

4. Servicii de menţinere a stării de sănătate individuale şi colective

a)Solicită, în scris, autorităţii publice locale aprovizionarea cabinetului cu medicamente pentru aparatul de urgenţă, materiale sanitare, materiale stomatologice şi cu instrumentar medical, în colaborare cu medicul stomatolog coordonator.

b)Solicită, în scris, conducerii unităţii de învăţământ dotarea cabinetului şi a spaţiilor comune aferente cu tot ce este necesar, conform baremului de dotare, în colaborare cu medicul stomatolog coordonator şi reprezentanţii autorităţii publice locale.

5. Servicii de examinare a stării de sănătate a copiilor, elevilor şi a studenţilor

5.1. Evaluarea stării de sănătate

a)Efectuează examinarea periodică a aparatului dento-maxilar.

b)Depistează precoce şi activ afecţiunile aparatului dento-maxilar (carii, parodontopatii etc.), elaborează planul de tratament şi trimite la specialist cazurile care depăşesc competenţele medicului.

c)Supraveghează şi monitorizează erupţia şi evoluţia sistemului dentar.

d)Depistează precoce leziunile precanceroase şi formele de debut a cancerului la nivelul aparatului dento-maxilar şi îndrumă pacientul către serviciile de specialitate.

e)Colaborează cu alte specialităţi de medicină dentară, cu medicul şcolar şi cu medicul de familie pentru monitorizarea unei dezvoltări armonioase şi menţinerea sănătăţii aparatului dento-maxilar.

f)Întocmeşte la sfârşitul fiecărui ciclu de învăţământ bilanţul de sănătate orodentară care va însoţi fişa medicală a copiilor, elevilor şi a studenţilor în ciclul următor.

5.2. Monitorizarea copiilor, elevilor şi studenţilor cu afecţiuni cronice

a)Dispensarizează afecţiunile cronice oro-dentare depistate şi efectuează tratamentele necesare în limita competenţelor deţinute sau la indicaţiile medicilor stomatologi specialişti.

b)Colaborează cu medicul specialist ortodont pentru monitorizarea decondiţionării obiceiurilor vicioase.

5.3. Implementează împreună cu direcţiile de sănătate publică judeţene şi a municipiului Bucureşti, programele naţionale de sănătate orală adresate copiilor şi tinerilor.

6. Elaborarea raportărilor curente pentru sistemul informaţional din sănătate Raportează anual Direcţiei de Sănătate Publică judeţene/a municipiului Bucureşti starea de sănătate orodentară a antepreşcolarilor, preşcolarilor, elevilor şi studenţilor din colectivităţile arondate.

7. Eliberarea documentelor medicale

a)Eliberează adeverinţe medicale pentru motivarea absenţelor de la cursuri din motive stomatologice.

b)Eliberează bilete de trimite către medici specialişti şi pentru examinări paraclinice.

c)Prescrie reţete medicale în limita competenţelor.

d)Eliberează fişa medicală stomatologică, cu rezultatul examenului de bilanţ, la sfârşitul fiecărui ciclu de învăţământ.

8. Servicii de asigurare a stării de sănătate individuale

8.1. Acordarea de îngrijiri pentru afecţiuni curente

a)Efectuează tratamentul tuturor leziunilor carioase, simple şi complicate, în dentiţia temporară, mixtă şi permanentă.

b)Aplică măsuri de profilaxie a cariei dentare şi a altor afecţiuni ale aparatului dento-maxilar.

c)Reface morfologia funcţională a dinţilor temporari şi permanenţi.

d)Efectuează intervenţii de mică chirurgie în scop profilactic, preventiv şi interceptive (extracţii de dinţi, incizii de abcese dentare etc.).

e)Implementează terapia de decondiţionare a obiceiurilor vicioase şi de reeducare a funcţiilor aparatului dentomaxilar în colaborare cu medicul specialist ortodont.

f)Urmăreşte dezvoltarea armonioasă a aparatului dento-maxilar prin conservarea şi refacerea morfologiei dentare.

g)Efectuează tratamente stomatologice de urgenţă în limita competenţelor.

8.2. Acordă primul ajutor în caz de urgenţă, în limita competenţelor.

9. Servicii de promovare a unui stil de viaţă sănătos

a)Efectuează educaţia antepreşcolarilor, preşcolarilor, elevilor şi studenţilor în vederea realizării profilaxiei cariei dentare şi a anomaliilor dento-maxilare.

b)Efectuează educaţia antepreşcolarilor, preşcolarilor, elevilor şi studenţilor pentru igienă orală, igienă alimentară şi stil de viaţă sănătos.

10. Educaţie medicală continuă Participă la instruiri profesionale şi la programe de educaţie medicală continuă conform reglementărilor în vigoare.

11. Alte atribuţii Colaborează cu medicul coordonator în evaluarea profesională a asistentului medical din cabinet.

Atribuţiile asistentului medical din cabinetul stomatologic şcolar/universitar

1. Servicii de asigurare a unui mediu sănătos pentru comunitatea de copii, elevi şi studenţi

1.1. Identificarea şi managementul riscurilor pentru sănătatea colectivităţii

a)Aplică măsurile de igienă şi antiepidemice în cadrul cabinetului de medicină dentară, stabilite de medicul stomatolog.

b)Răspunde de gestionarea deşeurilor provenite din activitatea medicală.

2. Servicii de menţinere a stării de sănătate individuale şi colective

a)Propune aprovizionarea cabinetului de medicină dentară cu medicamente pentru aparatul de urgenţă, cu materiale sanitare şi stomatologice şi cu instrumentar medical, în urma verificărilor constante.

b)Are în gestiune şi administrează, în condiţiile legii şi în conformitate cu reglementările legale în vigoare, instrumentarul, materialele sanitare şi stomatologice şi medicamentele din cabinetul de medicină dentară.

c)Efectuează şi răspunde de dezinfectarea aparaturii şi a instrumentarului, de sterilizarea şi menţinerea sterilităţii instrumentarului.

d)Monitorizează realizarea sterilizării conform prevederilor Ordinului Ministerului Sănătăţii nr.1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările şi completările ulterioare.

e)Supraveghează şi coordonează activitatea desfăşurată de personalul auxiliar.

3. Servicii de examinare a stării de sănătate a copiilor, elevilor şi a studenţilor Desfăşoară activitate de medicină preventivă împreună cu medicul stomatolog şi sub îndrumarea acestuia (examene medicale, controlul aplicării şi respectării normelor de igienă oro-dentară, cu accent pe prevenirea îmbolnăvirilor aparatului dento-maxilar).

4. Elaborarea raportărilor curente pentru sistemul informaţional din sănătate Completează, sub supravegherea medicului stomatolog:

a)fişele şi registrele de evidenţă a activităţii cabinetului de medicină dentară,

b)formularele statistice privind activitatea cabinetului de medicină dentară,

c)rapoartele curente pentru sistemul informatic din sănătate.

5. Servicii de asigurare a stării de sănătate individuale

5.1. Acordarea de îngrijiri pentru afecţiuni curente

a)Asigură pregătirea pacientului prin tehnici specifice în vederea consultului şi tratamentului de specialitate.

b)Desfăşoară activitate de medicină dentară profilactică împreună cu medicul stomatolog şi sub îndrumarea sa.

c)Pregăteşte instrumentarul şi materialele stomatologice pentru tratamentul de specialitate.

d)Participă împreună cu medicul la acordarea tratamentului de specialitate.

5.2. Asigură, în limita competenţelor, primul ajutor în caz de urgenţă, copiilor, elevilor şi studenţilor.

6. Servicii de promovare a unui stil de viaţă sănătos

a)Efectuează, împreună cu medicul stomatolog, educaţia antepreşcolarilor, preşcolarilor, elevilor şi studenţilor în vederea realizării profilaxiei cariei dentare şi a anomaliilor dento-maxilare.

b)Efectuează, împreună cu medicul stomatolog, educaţia antepreşcolarilor, preşcolarilor, elevilor şi studenţilor pentru igienă orală, igienă alimentară şi stil de viaţă sănătos.

7. Educaţie medicală continuă Participă la instruiri profesionale şi la programe de educaţie medicală continuă conform reglementărilor în vigoare.

8. Raportare Întocmeşte, sub îndrumarea medicului stomatologic şcolar, centralizatorul de activitate medicală conform modelului prevăzut în Anexa nr. 15.3.

Atribuţiile medicului din cabinetele medicale studenţeşti

1. Atribuţii referitoare la prestaţii medicale individuale

a)Examinează toţi studenţii din anul al II-lea de studii pentru aprecierea nivelului de dezvoltare fizică şi neuropsihică şi pentru depistarea precoce a unor eventuale afecţiuni.

b)la în evidenţă specială şi dispensarizează studenţii cu probleme de sănătate, în scop recuperator.

c)Examinează şi eliberează avize studenţilor care urmează să participe la competiţii sportive.

d)Examinează studenţii care vor pleca în vacanţe în diverse tipuri de tabere (de odihnă, sportive etc.), semnând şi parafând fişele medicale de tabără.

e)Examinează studenţii care vor fi supuşi imunizărilor profilactice în condiţii epidemiologice speciale pentru stabilirea eventualelor contraindicaţii medicale şi supraveghează efectuarea vaccinărilor şi apariţia reacţiilor adverse postimunizare.

f)Supraveghează recoltarea de produse biologice pentru investigaţii de laborator, în vederea depistării afecţiunilor infectocontagioase la subiecţi şi contacţi.

g)Eliberează pentru studenţii cu probleme de sănătate documente medicale în vederea scutirii parţiale de efort fizic şi de anumite condiţii de muncă în cadrul instruirii practice, precum şi documente necesare obţinerii de burse medicale.

h)Eliberează scutiri medicale de prezenţă la cursurile universitare teoretice şi practice pentru studenţii bolnavi.

i)Eliberează scutiri medicale, parţiale sau totale, de la orele de educaţie fizică, în conformitate cu prevederile legale în vigoare.

j)Eliberează documente necesare înscrierii la master sau la a doua facultate, examinează şi completează adeverinţe la cerere pentru studenţii care participă la practică, voluntariat, cursuri de formare pedagogică, examen de titularizare; eliberează adeverinţe la cerere pentru studenţii străini în vederea obţinerii permiselor de şedere temporară.

k)Vizează documentele medicale eliberate de alte unităţi sanitare pentru motivarea absenţelor de la cursurile universitare.

l)Eliberează adeverinţe medicale la terminarea facultăţii.

m)Verifică starea de sănătate a personalului blocului alimentar din cantinele studenţeşti, în vederea prevenirii producerii de toxiinfecţii alimentare.

n)Solicită în scris autorităţilor publice locale şi conducerii instituţiei de învăţământ superior, prin referat de necesitate aprovizionarea şi dotarea cabinetului medical cu medicamente pentru aparatul de urgenţă, materiale sanitare şi cu instrumentar medical, conform baremului, în colaborare cu medicul coordonator.

2. Atribuţii referitoare la prestaţii medicale la nivelul colectivităţilor

2.1. Iniţiază supravegherea epidemiologică a studenţilor, scop în care îndeplineşte următoarele atribuţii:

a)Depistează, izolează şi declară orice boală infecto-contagioasă, conform recomandărilor direcţiilor de sănătate publică judeţene şi a municipiului Bucureşti.

b)Sub îndrumarea metodologică a medicilor epidemiologi participă la efectuarea de acţiuni de investigare epidemiologică a studenţilor suspecţi sau contacţi din focarele de boli transmisibile.

c)Iniţiază acţiuni de prelucrare antiparazitară (pediculoză, scabie) şi antiinfecţioasă (dezinfecţie-dezinsecţie) în focarele din unităţile de învăţământ superior (hepatită virală, tuberculoză, infecţii streptococice, boli diareice acute etc.).

d)Iniţiază acţiuni de supraveghere epidemiologică a virozelor respiratorii în sezonul epidemic.

2.2. Monitorizează zilnic respectarea condiţiilor de igienă din spaţiile de învăţământ, cazare şi alimentaţie din instituţiile de învăţământ superior arondate.

2.3. Iniţiază şi desfăşoară diverse activităţi de educaţie pentru sănătate pentru studenţi.

2.4. Iniţiază acţiuni individuale de educaţie pentru sănătatea reproducerii, boli cu transmitere sexuală, consum de droguri, adicţii, comportamente cu risc pentru sănătate, în rândul studenţilor.

2.5. Urmăreşte modul de respectare a normelor de igienă a procesului instructiv-educativ (teoretic, practic şi la orele de educaţie fizică).

2.6. Participă la acţiunile profilactice organizate şi desfăşurate de alte foruri medicale în unităţi de învăţământ superior.

2.7. Completează împreună cu cadrele medii din subordine dările de seamă statistice lunare şi anuale privind morbiditatea înregistrată şi activitatea cabinetelor medicale din instituţiile de învăţământ superior arondate.

2.8. Participă la comisiile medicale de examinare a candidaţilor la concursurile de admitere în instituţiile de învăţământ superior arondate.

2.9. Participă la anchetele stării de sănătate iniţiate în unităţile de tineri arondate.

3. Atribuţii privind asistenţa medicală curativă

a)Acordă la nevoie primul ajutor studenţilor (inclusiv studenţilor străini) din instituţiile de învăţământ superior arondate, în aria cabinetului medical, în limita competenţei.

b)Examinează, tratează şi supraveghează medical studenţii bolnavi.

c)Acordă consultaţii medicale la solicitarea studenţilor din instituţiile de învăţământ superior arondate.

d)Prescrie medicamente eliberate fără contribuţie personală, pentru maximum 7 zile, studenţilor care prezintă afecţiuni acute care nu necesită internare în spital.

e)Prescrie medicamente compensate pentru afecţiuni cronice, conform scrisorii medicale eliberate de medicul specialist.

f)Eliberează bilete de trimitere pentru servicii medicale clinice şi paraclinice, pentru studenţi.

4. Educaţie medicală continuă Participă la instruiri profesionale şi la programe de educaţie medicală continuă conform reglementărilor în vigoare.

5. Alte atribuţii Colaborează cu medicul coordonator în evaluarea profesională a asistentului medical din cabinet.

Atribuţiile asistentului medical din cabinetele medicale studenţeşti

1. Activităţi medicale privind asistenţa medicală preventivă, la nivel individual

a)Participă la examinările medicale de bilanţ al stării de sănătate, efectuate de medicul cabinetului medical studenţesc la studenţii din anul II de studii.

b)Participă la dispensarizarea studenţilor aflaţi în evidenţa specială, asigurând prezentarea acestora la controalele planificate de medicii din cabinetele unităţilor de asistenţă medicală ambulatorie de specialitate şi aplică tratamentele prescrise de aceştia împreună cu medicii de familie. Consemnează în fişele medicale ale studenţilor rezultatele examinărilor medicale de bilanţ al stării de sănătate şi rezultatele controalelor studenţilor dispensarizaţi, sub supravegherea medicului unităţii de învăţământ superior, precum şi motivările absenţelor din cauză medicală ale studenţilor, scutirile medicale de la orele de educaţie fizică ori scutirile medicale de efort fizic la instruirea practică.

c)Completează, sub supravegherea medicului, formularele statistice lunare şi anuale privind activitatea cabinetului medical studenţesc, calculând indicatorii de prevalenţă, incidenţă şi structură a morbidităţii; completează partea medicală a fişelor de tabără de odihnă ale studenţilor, precum şi adeverinţele medicale pentru studenţii care termină cursurile instituţiilor de învăţământ superior.

d)Participă alături de medic la vizita medicală a candidaţilor care se înscriu în instituţii de învăţământ superior.

e)Colaborează cu medicul în acţiunile de educaţie pentru sănătate privind planificarea familială, prevenirea bolilor cu transmitere sexuală şi participă la anchetele stării de sănătate din colectivităţile de tineri arondate.

2. Activităţi medicale privind asistenţa medicală preventivă, la nivel colectiv

a)Participă împreună cu medicul la întocmirea meniurilor şi la efectuarea anchetei alimentare periodice pentru verificarea respectării unei alimentaţii raţionale în cantinele studenţeşti, controlând zilnic proprietăţile organoleptice ale alimentelor scoase din magazie şi modul de funcţionare a agregatelor frigorifice din blocul alimentar.

b)Efectuează, sub îndrumarea medicului, acţiuni de educaţie pentru sănătate în rândul studenţilor.

c)Participă la consiliile de administraţie în care se discută şi se iau măsuri vizând aspectele sanitare din unitatea de învăţământ arondată.

d)Instruieşte personalul administrativ şi de îngrijire din spaţiile de învăţământ, cazare şi de alimentaţie asupra sarcinilor ce îi revin în asigurarea stării de igienă în spaţiile respective.

3. Activităţi cu caracter antiepidemic

a)Efectuează catagrafia studenţilor supuşi (re)vaccinărilor, în situaţii epidemiologice speciale

b)Efectuează sub supravegherea medicului imunizările profilactice planificate, în conformitate cu Programul naţional de imunizări.

c)Înregistrează în fişa de consultaţie şi în registrul de vaccinări imunizările efectuate.

d)Efectuează triajul epidemiologic la studenţi după vacanţe, precum şi alte triaje, atunci când este cazul.

e)Execută acţiuni de combatere a bolilor transmisibile din focarele existente în unităţile de învăţământ superior arondate, întocmind şi fişe de supraveghere în focar.

f)Controlează periodic respectarea condiţiilor de igienă din spaţiile de învăţământ, de cazare şi de alimentaţie (bucătării şi anexele acestora, săli de mese), consemnând în caietul special destinat toate constatările făcute şi aducându-le la cunoştinţă conducerilor unităţilor de învăţământ superior.

4. Activităţi medicale privind asistenţa medicală curativă

a)Acordă studenţilor primului ajutor în caz de urgenţă, în limita competenţelor.

b)Efectuează tratamente studenţilor, la indicaţia medicului.

5. Activităţi de perfecţionare a pregătirii profesionale. Participă la instruirile profesionale şi la educaţia medicală continuă, conform reglementărilor în vigoare.

6. Raportare Întocmeşte, sub îndrumarea medicului şcolar, centralizatorul de activitate medicală conform modelului prevăzut în Anexa nr. 15.4.

CAPITOLUL V

DISPOZIŢII FINALE
        ART. 14 În realizarea obiectului său de activitate Serviciului public de asistenţă medicală prin personalul său de specialitate efectuează în mod periodic activitate de perfecţionare şi pregătire de specialitate:

· organizează activitatea de perfecţionare a pregătirii de specialitate a personalului din cadrul Serviciului public de asistenţă  medicală la nivel de Cabinet Medical Şcolar;

· participă la activităţile de perfecţionare, simpozioane, comunicări ştiinţifice, pregătire profesională prin rezidenţiat, primariat şi doctorat etc. organizate de Ministerului Sănătăţii, Direcţie de Sănătate Publică Alba, Colegiului Medicilor din România, Colegiului Farmaciştilor, Casei Naţionale de Asigurări de Sănătate, SANITAS, Camera Federativă a Medicilor, Asociaţia medicilor de medicină generală/medicină de familie şi alte asociații şi organisme medicale.

ART. 15 Statutul de angajat în cadrul Serviciului public de asistenţă medicală se dobândeşte în condiţiile legii.

ART. 16(1) Fişa postului va fi întocmită şi semnată de către medicul coordonator în colaborare cu medicul şcolar, semnată de către fiecare salariat şi va cuprinde în mod detaliat şi concret atribuţiile şi responsabilităţile postului, reieşite din legislaţie şi din prezentul regulament.
(2) Fişele postului se aprobă de către Primar şi Viceprimar II şi se actualizează ori de 
câte ori este nevoie în funcţie de dispoziţiile legale.

ART. 17 Nerespectarea dispoziţiilor Regulamentului de organizare şi funcţionare atrage după sine răspunderea administrativă sau civilă.

ART. 18 Prin grija medicului coordonator, Regulamentul de organizare şi funcţionare al serviciului va fi însuşit de către fiecare salariat sub luare de semnătură.

ART. 19 Prevederile prezentului regulament se completează şi/sau modifică prin hotărâre a Consiliului Local.

ART. 20 Prevederile prezentului Regulament de organizare şi funcţionare, se consideră modificate de drept în momentul apariţiei de dispoziţii legale contrare.
ART. 21 Prezentul Regulament de organizare şi funcţionare, intră în vigoare începând cu data de 1 martie 2024.


Alba Iulia, 20 februarie 2024
Inițiator proiect 

        
                 Avizează pentru legalitate, 
         Primarul municipiului Alba Iulia

Secretarul general al municipiului Alba Iulia

 



                         Jeler Marcel-Valerian 
                       Pleșa Gabriel-Codru

